הארי כריסטופרס

ריצ'רד הנרי טיודור "הארי" כריסטופרס (באנגלית: Richard Henry Tudor "Harry" Christophers; נולד ב-26 בדצמבר 1953) הוא מנצח אנגלי. כריסטופרס נולד בגודהרסט, קנט. הוא למד בקינגס סקול בקנטרברי, היה נער מקהלה בקתדרלת קנטרברי בהדרכת אלאן ויקס וניגן בקלרינט בתזמורת בית ספרו יחד עם אנדרו מרינר. כהשפעות מוזיקליות בילדותו הוא מציין את הרולינג סטונז, ברהמס, מאהלר, סטרווינסקי וג'תרו טול. כריסטופרס נשא בתפקיד אקדמי במקהלה במודלין קולג' באוקספורד, שם למד לימודים קלאסיים במשך שנתיים לפני שהחל בקריירה מוזיקלית. כריסטופרס ייסד את האנסמבל הווקאלי השישה-עשר בשנת 1979. הוא ניצח על "השישה-עשר" ועל תזמורתו ברחבי אירופה, אמריקה והמזרח הרחוק ועשה לו שם בעבודתו במוזיקה של הרנסאנס, הבארוק והמאה ה-20. עם אנסמבל "השישה-עשר" ניצח על הקלטות לחברת קורו (חברת ההקלטות של אנסמבל השישה-עשר) וחברות אחרות, בהן היפריון רקורדס, UCJ ווירג'ין קלאסיקס. הקלטות אחדות זכו באותות כבוד כגון "גראן פרי דו דיסק" ופרס מידם על המשיח של הנדל, פרס מבקרי המוזיקה הגרמנים (Schallplattenkritik), פרס גרמופון למוזיקה עתיקה ופרס קלאסיקל בריט 2005 לתקליטור "רנסאנס". ההקלטה של "אנסמבל השישה-עשר" משנת 2009 להמנוני ההכתרה של הנדל זיכתה את ההרכב בפרס קלאסיק FM גרמופון בקטגוריית מוזיקת בארוק ווקאלית כמו גם אותות אמן השנה לכריסטופרס ול"שישה-עשר". ההקלטה גם זיכתה את כריסטופרס במועמדות פרס גראמי לביצוע כוראלי מצטיין. בשנת 2000 החל כריסטופרס ב"מסע צליינות כוראלי", סיור לאומי בקתדרלות אנגליות מיורק עד קנטרברי, במוזיקה מן התקופה שלפני הרפורמציה כתרומת "השישה-עשר" לחגיגות המילניום. זה הוביל לעוד מסעות צליינות שנתיים בנושאים מסוימים. כחלק מחגיגות שלושים השנה ל"השישה-עשר" בשנת 2009, הוקדש מסע הצליינות התשיעי לחגיגות היובל של הנרי פרסל, ג'יימס מקמילן וגאורג פרידריך הנדל. המסע של 2011 התמקד במוזיקה של תומאס לואיס דה ויקטוריה והמסע של 2012, שהוכתר בשם "האדמה מהדהדת", בחן את מוזיקת הקודש של פלנדריה במאות ה-15 וה-16, משל המלחינים ז'וסקן דה-פרה, אנטואן ברומל ואורלנדו לאסוס. מדיה וקבצים בנושא הארי כריסטופרס בוויקישיתוף הארי כריסטופרס, במסד הנתונים הקולנועיים IMDb (באנגלית) הארי כריסטופרס, באתר ספוטיפיי הארי כריסטופרס, באתר AllMusic (באנגלית) הארי כריסטופרס, באתר MusicBrainz (באנגלית) הארי כריסטופרס, באתר Discogs (באנגלית) הארי כריסטופרס, באתר Songkick (באנגלית) Christophers Interview with Paris Konstantinidis, earlymusicguide.com (19 July 2007) The Sixteen website Deutsche Kammerphilharmonie website "Royal Welsh College Celebrates Graduation and Honours New Fellows", Royal Welsh College of Music and Drama, July 2009 The Handel and Haydn Society website Aled Jones (28 בספטמבר 2008). "The Choir: Interview with Harry Christophers" [אלד ג'ונס, רדיו בי.בי.סי., ריאיון עם הארי כריסטופרס]. BBC Radio 3. {{cite journal}}: (עזרה) "Sweet sixteen" [אלפרד היקלינג, הגרדיאן]. The Guardian. 9 בנובמבר 2001. {{cite journal}}: (עזרה) Tom Service (12 באוקטובר 2002). "The Sixteen/Christophers (Southwark Cathedral, London)" [טום סרוויס, הגרדיאן]. The Guardian. {{cite journal}}: (עזרה) Erica Jeal (11 באפריל 2007). "The Sixteen/Christophers (Snape Maltings, Aldeburgh)" [אריקה ג'יל, הגרדיאן, "השישה-עשר/כריסטופרס]. The Guardian. {{cite journal}}: (עזרה) Tim Ashley (19 במרץ 2009). "The Sixteen/Christophers (Queen Elizabeth Hall, London)" [טים אשלי, הגרדיאן, "השישה-עשר" וכריסטופרס באולם המלכה אליזבת, לונדון]. The Guardian. {{cite journal}}: (עזרה) George Hall (16 באפריל 2009). "The Sixteen/Christophers (Old Royal Naval College Chapel, London)" [ג'ורג' הול, הגרדיאן, "השישה-עשר וכריסטופרס בקאפלה של הקולג' הימי המלכותי בלונדון]. The Guardian. {{cite journal}}: (עזרה)